**PRIMĂRIA MUNICIPIULUI SUCEAVA**

**Direcţia Urbanism, Amenajarea Teritoriului şi Cadastru**

**Serviciul Urbanism, și Amenajarea Teritoriului**

**Compartimentul Strategii Urbane şi Gestionare Documentaţii de Urbanism**

Nr. 1750/20.01.2020

 **RAPORTUL COMPARTIMENTELOR DE SPECIALITATE**

Compartimentul Strategii Urbane şi gestionare documentaţii de urbanism şi Serviciul Urbanism și Amenajarea Teritoriului din cadrul Primăriei municipiului Suceava, în urma parcurgerii tuturor etapelor și procedurilor prevăzute de legislația în vigoare și a avizării în Comisia tehnică de amenajare a teritoriului și urbanism (constituită prin HCL nr. 164 din 31.05.2018 ca organ consultativ cu atribuții de analiză, expertizare tehnică și consultanță, care asigură fundamentarea tehnică a avizul arhitectului-șef), înaintează spre deliberare în Consiliul Local al municipiului Suceava documentația **PLAN URBANISTIC ZONAL şi Regulamentul de urbanism aferent pentru construirea ansamblului rezidential Stefan Cel Mare cu functiuni complementare si dotari aferente***,* pe teren proprietăți private și teren proprietatea municipiului Suceava – domeniul privat, situate în intravilanul municipiului Suceava, pe strada Dragos Voda nr. 4, strada Armeneasca nr. 9, 11, 13, 15 și strada Vasile Alecsandri nr. 7.

 Legalitatea proiectului este susţinută de prevederile legislaţiei în vigoare, şi anume: Legea nr. 50/1991 privind autorizarea executării lucrărilor de construcţii, republicată, Ordinul MDRL 839/12.10.2009 privind aprobarea Normelor metodologice de aplicare a Legii nr. 50/1991 republicata, Legea nr. 350/2001 privind amenajarea teritoriului şi urbanismul, Normele metodologice din 26 februarie 2016 de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilot de urbanism, HGR nr. 525/1996, republicată, privind aprobarea Regulamentului General de Urbanism, Planul Urbanistic General al Municipiului Suceava cu Regulamentul Local de Urbanism aferent, Regulamentul local de implicare a publicului în elaborarea sau revizuirea planurilor de urbanism şi amenajare a teritoriului - aprobat prin H.C.L.nr.40/24.02.2011 in conformitate cu Metodologia de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism aprobata prin Ordinul nr.2701/30.12.2010, legislaţia de specialitate privind protecţia mediului, de viaţă al populaţiei, alte acte normative în vigoare.

 Oportunitatea proiectului de hotărâre este determinată de creșterea solicitărilor pentru construirea de noi locuințe în municipiul Suceava.